ຄື້ນຟອງອາກາດ ທີ່ຮ້ອນຈັດ ຢູ່ອິນເດຍ ໄດ້ເອົາຊີວິດ ພົນລະເມືອງ ກາຍ 2,000 ແລ້ວ
ຝົນທີ່ຕົກລົງ​ມາ ​ແລະ ພາຍຸຝົນ​ຟ້າຮ້ອງ ຢູ່​ໃນ​ບາງ​ສ່ວນ​ຂອງ​ອິນ​ເດຍ ທາງພາກ​​ໃຕ້ ໄດ້​​ຊ່ວຍບັນ​ເທົາ ​​ຄວາມ​ຮ້ອນລົງແດ່ເລັກນ້ອຍ ແຕ່ອາກາດທີ່ຮ້ອນຈັດ ກໍຍັງຈະສືບ​ຕໍ່​ມີ​ຢູ່ ​ອີກ​ມື້​ນຶ່ງ.
ອິນເດຍໄດ້ລໍຖ້າ ການເລີ່ມຕົ້ນຂອງລະດູຝົນມໍລະສຸມປະຈຳປີ ທ່າມກາງຄື້ນຟອງຄວາມຮ້ອນ ທີ່ໄດ້ສັງຫານ ຫຼາຍກວ່າ 2,200 ຄົນ ໃນທົ່ວປະເທດອິນເດຍ ຝົນທີ່ຕົກລົງມາ ແລະ ພາຍຸຝົນຟ້າຮ້ອງ ຢູ່ໃນບາງສ່ວນຂອງ ອິນເດຍ ທາງພາກໃຕ້ ໃນວັນອາທິດວານນີ້ ໄດ້ນຳມາຊຶ່ງການ ບັນເທົາຄວາມຮ້ອນ ທີ່ຕ້ອງການຫຼາຍທີ່ສຸດນັ້ນ ເປັນບາງສ່ວນ ແຕ່ບັນດາເຈົ້າໜ້າທີ່ ກ່າວວ່າ ຄວາມຮ້ອນທີ່ໜັກໜ່ວງ ແມ່ນເປັນ ທີ່ແນ່ນອນວ່າ ຍັງຈະສືບຕໍ່ມີຢູ່ອີກມື້ນຶ່ງ ຢູ່ໃນລັດ Andhra Pradesh ແລະ ລັດ Telangana ບ່ອນທີ່ໄດ້ຮັບຜົນກະທົບ ຢ່າງໜັກນັ້ນ ອຸນຫະພູມໃນເວລາກາງເວັນ ໄດ້ຖີບຂຶ້ນ ຢູ່ລະຫວ່າງ 45 ແລະ 47 ອົງສາ Celsius ເທົ່າກັບ 113 ແລະ 116 ອົງສາ Fahrenheit ຕາມລຳດັບ ຢູ່ໃນບາງສ່ວນຂອງທັງສອງລັດດັ່ງກ່າວ ໃນລະຫວ່າງວັນເສົາແລະວັນອາທິດຜ່ານມາ ລັດ Andhra Pradesh ລາຍງານວ່າ 146 ໄດ້ເສຍຊີວິດ ໃນວັນເສົາມື້ກ່ອນນີ້ ທີ່ໄດ້ເພີ້ມ ຈຳນວນ ຜູ້ເສຍຊີວິດຂຶ້ນ ເປັນ 1,636 ຄົນ ຢູ່ໃນລັດດັ່ງກ່າວນັ້ນ ພຽງລັດດຽວ ຝົນລົມມໍລະສຸມທີ່ເຮັດໃຫ້ມີຄວາມເຢັນແດ່ ແມ່ນຄາດກັນຈະມີຂຶ້ນໃນອາທິດນີ້ ຢູ່ໃນພາກ ໃຕ້ຂອງອິນເດຍ ກ່ອນຈະເຄື່ອນຍ້າຍເລື້ອຍໆ ໄປທາງທິດເໜືອ ລະດູຝົນມໍລະສຸມ ຈະຢູ່ ດົນເຖິງ ທ້າຍເດືອນກັນຍາ